
DUA 5 


a> Б! (AS l dil aw 
UTANGULIZI 


Sifa za ukamilifu zote ni za Allah Mola Mlezi wa 
walimwengu, na swala na salamu zimshukie Nabii wetu 
Muhammad, watu wake, na masahaba wake wote, ama 
baada ya himdi hii: 

Basi Allah ameumba viumbe wazito wawili 
[binadamu na majini] kwa ajili ya kumuabudu Yeye, 
na ni katika fadhila za Allah juu ya waja wake kuwa 
ameweka ibada tofauti tofauti, basi miongoni mwake 
ni ibada ambazo ni za kimoyo, kama vile Tawakkul 
[kumtegemea Allah], na kumuhofu Allah, na 
miongoni mwazo ni ibada za Dhahiri, kama vile 
Swala na Zaka, na kiini cha ibada na mtakaso wake 
ni Dua [Maombi], basi shani yake katika Dini ni 
kubwa, na zimekuja kwa winigi dalili za kubainisha 
cheo chake, za kuwahimiza watu nayo na za 
kubainisha adabu zake. 

Nayo ni ibada ambayo waja hawakosi kuihitajia, 
Pamoja na tofauti katika hali zao na vyeo vyao, na 
atakayekuwa na ikhlasi katika Dua yake, na akawa 
ameafiki ndani yake sunnah ya Nabii wake swala na 
salamu za Allah zimshukie; atakuwa ametekeleza 


6 DUA 


ibada tukufu, na Dua yake itakuwa ni yenye matarajio 
zaidi ya kukubaliwa, na ambaye atateleza akawa na 
kasoro katika kumuomba Allah aliyetukuka, au 
akavuka mipaka ndani yake, au moyo wake 
ukafungamana na asiyekuwa Yeye [Allah], basi 
hakika huyo amehasirika katika ibada tukufu, na 
matakwa yake hayatotimia, na ataingia katika 
makemeo ya Allah. 

Na kwa ajili ya umuhimu wa ibada na kuihitajia kwa 
watu; ndio nimeandika katika kitabu hichi vifungu 
ambavyo vinazunguka juu ya kutoombwa ila Allah peke 
yake, na nikakiita ((Dua)), na asili yake ni hutuba ya 
ijumaa nilioitoa katika Msikiti wa Mtume siku ya 
ijumaa, tarehe ishirini ya mwezi wa Swafar, mwaka elfu 
moja mia nne na arobaini na nne hijria. 

Namuomba Allah akijaalie ni kilichofanywa kwa 
ikhlasi kukusudia Uso wake, na chenye kunufaisha 
waja wake. 

Na swala na salamu za Allah zimshukie Nabii 
Muhammad, jamaa zake na Masahaba wake wote. 
Dr. Abdul-Muhsin Ibnu Muhammad Al-Qaasim 
Imamu Na Hatibu Wa Msikiti Mtukufu Wa Mtume. 
Nilikimaliza tarehe ishirini ya mwezi wa Safar, mwaka 
elfu moja mia nne na arobaini na nne hijria. 


DUA 7 


UHAKIKA WA DINI YA UISILAMU NI 
KUMTAKASIA ALLAH AMALI 


Dini ya Allah aliyoiridhia kwa waja wote wa 
mwanzo wao na wa mwisho wao ni Uisilamu, Manabii 
wote walikuja nayo, na Mitume wote walibeba bendera 
yake, [Allah] aliyetukuka amesema: 


& 52 NG 


{Bila ya shaka Dini mbele ya Allah ni Uislamu} 
[Aalu Imraan: 19] 


Nao [Uisilamu] ni kuutakasa uso wako kwa Allah 
peke yake, na kusalimu kwake kuwa Yeye ni Mola, 
Mmiliki, Muendeshaji [wa kila jambo], na Ilahi 
Muabudiwa peke yake pasina wengine. 


Nao [Uisilamu] ndio Al-Hantifiyyah ambayo ni 
mila ya baba yetu Ibrahim [salamu zimshukie], [Allah 
aliyetukuka amesema:] 


ya ile We is cal 4,539 SN By 


{Kisha tukakufunulia уа kwamba ufuate mila ya 
Ibrahim aliyestakimu katika amri ya Allah, wala 
hakuwa miongoni mwa washirikina} [An-Nahl: 123]. 


8 DUA 


Nao [Uisilamu] ni itikadi na sheria, na elimu na 
amali, na dhahiri inayosadikisha batini. 


Na «laa ilaaha illa Пааһ» ndio msingi wake па 
asili yake, na mwanzo wake na mwisho wake, na 
sababu yake na lengo lake, na ndio kuba la jengo lake 
ambalo kwalo ndio unapatikana ukamilifu wake na 
uzuri wake. 


Na cheo cha maana yake katika matamshi yake ni 
kama cheo cha roho katika mwili, hakupatikani 
manufaa ya mwili bila roho. 


Na kuitamka bila ya kuitakidi maana yake 
hakumnufaishi mtu kitu. 


Nayo [laa ilaaha Ша llahu] ni neno lililokusanya 
Dini yote, atakayelisema hali akiwa mjuzi wa maana 
yake, mwenye kutenda kwa mujibu wake, na mwenye 
kutekeleza haki zake, basi atakuwa ametekeleza 
Tawhidi kiukamilifu, na atakaye tekeleza Tawhidi 
ipasavyo kama alivyoifaradhisha Allah ataingia 
Peponi bila hesabu wala adhabu. 


DUA 9 


DINI YA UISILAMU IMESIMAMA JUU 
YA KUMUOMBA ALLAH PEKE YAKE 


Dalili ya kweli kabisa kutoka kwa mja juu ya 
Tawhidi, na lenye kujulisha zaidi umahususi wa 
Muumba wa kupwekeshwa, ni kumuomba Allah peke 
yake pasina wengine, Nabii swala na salamu za Allah 
zimshukie amesema: 


Sd olay (ail SG EJ 151) 


(unapoomba basi muombe Allah) imepokewa 
na At-Tirmidhii™. 


Na Dini ya Allah haisimami isipokuwa juu ya 
kumpwekesha Allah kwa maombi pasina wengine, na 
kwa ajili ya hili ndio [Allah] ametuma Mitume wake, 
na ameteremsha vitabu vyake, nayo ndio Dini yake 
ambayo anapenda kutoka kwa waja wake 
kuidhihirisha, hata lau ndani ya hilo [la kuidhirisha] 
mtakuwa na kuwauudhi wapinzani wake [Allah 
amesema: | 


(1) Kwa nambari (2516), katika hadithi ya ibnu Abaasi Allah amridhie 
yeye na babake. 

LEAN Z= 35 < А obs ail Leste 


{Basi mwombeni Allah mkimsafia Dini Yeye tu, 
na wangachukia makafiri} [Ghaafir: 14]. 


Na Allah alimuamrisha Nabii wake swala na salamu 
za Allah zimshukie awatangazie kaumu yake ya 
kwamba utume wake umesimama juu ya kumpwekesha 
Allah kwa Dua, 


g 6d zy JSG 35128 By BB 
{Sema: Hakika mimi namwomba Mola wangu 
Mlezi, wala simshirikishi Yeye na yeyote} [Al-Jinni: 
20]. 


DUA 11 


ADHABU YA ATAKAYEFANYA 
KIBURI CHA KUACHA KUMUOMBA 
ALLAH PEKE YAKE 


Atakayefanya kiburi na kuacha kumuomba Yeye, 
basi Allah amemuahidi moto na udhalilifu 


ого a 225» 
GAS FE BIG NG 
{kwa hakika wale ambao wanajivuna па 


kuniabudu Mimi wataingia jahanamu wadhalilike} 
[Ghaafir: 60]. 


Na yule ambaye nafsi yake imechukia kumuomba 
Allah peke yake, na wala isipate ukunjufu ila kwa 
kuwaomba viumbe; basi hilo ni alama ya upotevu na 
kughafilika na Akhera, Allah aliyetakasika amesema: 


ат - Е 4 Зе 33 > 2& BT 3 ee si 2 (<і> 
бұ 544% У Gall So LAIN N3 NANG p 


(Ма anapotajwa Allah peke yake пуоуо za wasio 
iamini Akhera huchafuka} [Az-Zumar: 45], yaani: 
nyoyo zao zilichukia na zikawa na kiburi, na 

hazikukubali kumpwekesha Allah peke kwa ibada na 
maombi. 


DUA 13 


DUA NDIO IBADA 


Hakuna makamu уа kiimani yeyote 
aliyoifaradhisha Allah juu ya nyoyo ila Dua 
imelazimiana nayo. 


Na ibada za dhahiri na za batini zote ni Dua 
katika mwisho wake au maana yake; basi 
aliyeswali au aliyefunga au aliyefanya hija au 
aliyetoa sadaka; basi yeye anamuomba Mola wake 
kwa ulimi wa hali yake, ibada yake kwa Mola 
wake, udhalilifu wake kwake na mapenzi yake 
kwake, yanamnadia Mola wake kuwa yeye ni 
mwenye kuomba kwa Mola wake kukubaliwa, na 
ni mwenye kutaka ukaribu kwake. 


Basi Dua ndio ibada na ndio roho yake, kiini 
chake na uhakika wake, Mtume swala na salamu za 
Allah zimshukie alisema: 


2 
С. a 

«Hakika dua ndio ibada», kisha akasoma: {Na 
Mola wenu akasema: Niombeni nitawaitikia) 
imepokewa na Ahmad"), 


(1) Kwa nambari (18432), katika hadithi ya An-Nu'maan ibnu Bashiir 
Allah amridhie yeye na babake. 


DUA 15 


UMUHIMU WA KUMUOMBA ALLAH 
PEKE YAKE 


Na kwa ajili ya utukufu wa jambo la Dua na 
ukubwa wa cheo chake; Allah amefungua kitabu 
chake kwa Dua: 


йшй beat Saal} 


{Tuongoze njia iliyonyooka} [Al-Fatihah: 6], na 
akakihitimisha na kwa 'Al-Muawwidhataini' ambazo 
mnao ndani yake Dua. 


Na Allah akaiita Dua na jina la Dini, akasema: 
ko Ns, ia 3; NA Í naia ait | Ss 


{Basi muombeni Allah hali ya kumtakasia Yeye 
Dini} [Ghaafir: 14]. 


Na akaiita yote na jina la ibada, akasema: 
әҙ ДӘН 3 ааа 45 IG > 
4 —>5 Z NG NG 


{Na Mola wenu akasema: Niombeni nitawaitikia, 
kwa hakika wale ambao wanajivuna na kuniabudu 

Mimi wataingia Jahannamu wadhalilike} [Ghaafir: 
60]. 


DUA 17 


KUMUOMBA ALLAH PEKE YAKE NI 
ALAMA YA IMANI 


Kumtakasia Allah peke yake katika Dua ni alama 
ya imani, na dalili ya yakini, na ni kamba ya uokofu, 
na njia ya kufuzu na kufaulu, nayo ni alama ya 
Manabii na waumini. 


Basi mwenye kuomba anaye mpwekesha Mola 
wake katika Dua zake ndiye mfanyi ibada aliye 
mkweli, na mjuzi aliyesibu njia ya hakika tukufu 
mno, kwani Dua ndio nguzo imara ambayo 
waisilamu wanaikimbilia, na ni kinga ya amani 
ambayo wenye mahitaji hujikinga nayo. 


Na misiba na shida humtambulisha mja Mola 
wake, na humshika mkono kumpeleka kufanya 
ikhlasi katika maombi yake, 


GOGH KANG cats) OES TEM узу Gp 


{Na mtu akiguswa na shida hutuomba naye 
kaegesha ubavu, au kakaa, au kasimama} [Yunus: 
12]. 


18 DUA 


ALLAH PEKE YAKE NDIYE MWENYE 
KUITIKIA MAOMBI 


Mola wetu Mlezi aliyetakasika anaombwa peke 
yake katika kila kipindi na hali; kwani Yeye ndiye 
Muumba ambaye hashindwi na kitu, na Muweza 
Mshindi aliyekuwa juu ya kila kitu, riziki ipo 
mkononi mwake, na kutoa na kunyima kunatoka 
kwake kunarudi na kwake. 


Na Sifa za ukamilifu, uzuri na utukufu ni sifa za 
kweli ambazo haziepukani Naye, na 
atakayekutawasali kwake kwa Majina yake na Sifa 
zake atampa mahitaji yake, 


«ӘН ANT A; p 


(na Allah ana Majina mazuri kabisa, basi 
muombeni kwayo} [A1-A'raf: 180]. 


Mola wetu Mlezi ndiye aliye karibu na [mja] 
mwenye kumuomba na kumuabudu, yeyote miongoni 
mwao  anayempelekea haja zake kwake 
humtekelezea, na atakayemuomba humpatia, na 
atakaye onyesha ufukara kwake basi humkwasisha 


GAS Q 941 £ 23545 NG S wate NG GP 


{Na waja wangu watakapo kuuliza khabari zangu, 
waambie kuwa Mimi nipo karibu. Naitikia maombi 
ya mwombaji anapo niomba} [Вадага: 186]. 


Yeye ni Al-Hayyu [aliye na uhai kamili] Al- 
Qayyuum [anayesimama kwa Nafsi yake na wote 
wasiokuwa Yeye wanasimama kwa kumtegemea 
Yeye] anayemuomba amemuelekea Mola Mmoja 
Mwenye kupelekewa mahitaji yote Muweza wa 
kufariji majanga, 


6AM AS, DA NS HA > 


(Yeye ndiye aliyehai - hapana anayestahiki 
kuabudiwa isipokuwa Yeye. Basi muabuduni Yeye 
mkimsafishia Dini Yeye} [Ghaafir: 65]. 


Na kupwekeka kwa kustahiki kuombwa ni dalili 
ya kuwa Yeye peke yake ndiye Haki, na kuwa 
maombi ya kuombwa asiyekuwa Yeye hayaitikiwi, 
[Allah] iliokuwa kuu shani yake amesema: 


pi Da NAA AUZA 
TEF SA INA of O 5222 GH A 552% 


\ 
\ 


ч: 

{Wa kuombwa kweli ni Yeye tu. Na hao wanao 
waomba badala yake hawawajibu chochote } [A-Ra'd: 
14]. 


Vipawa vyake vinapiga akili butwaa, na ukarimu 
wake ni maajabu makubwa, analipa kwa jema dogo 
kheri nyingi. 


Na atakaye msifu na akaomba kwa vizuri basi 
[Allah] atamkabili na vipawa vingi, na husamehe 
madhambi makubwa kwa ambaye Dini yake na 
Tawhidi zimekuwa sahihi па bhakumshirikisha 
mwengine pamoja naye, [Allah] aliyetakasika 
amesema katika hadithi kudsi: 


2 


of aN AL ays gh 5 Ру аја 8 55) 
лау «(Аы Чу and) KAG SAN АЗ, 

«atakayekutana паті akiwa па makosa 
yaliojaa ardhi au yaliokaribia kujaa ardhi, na 


hanishirikishi na chochote basi nitakutana naye 
msamaha mfano wake», imepokewa na Muslim”). 


(1) Kwa nambari (2687), katika hadithi ya Abu Dhar Allah amridhie. 


DUA 21 


MANABIT WANAMUOMBA ALLAH 
PEKE YAKE 


Mja anayependeza zaidi kwa Allah ni 
aliyemwingi wa kumuomba, na kila imani ya mja, 
fahamu yake ya Dini na mafungamano yake na Mola 
wake yatakavozidi; bidii yake ya maombi itazidi 
katika hali zake zote, Mtume swala na salamu za 
Allah zimshukie amesema: 


13) 4; ао Jing $= NAI аа Ж, 48451 Jing) 
СЕЗА olay (Jadi уыз det ya sali gand talak! 


«Mmoja wenu amuombe Mola wake Mlezi 
maisha yake yote; amuombe hata kamba ya kiatu 
chake itakapokatika», imepokewa na Tirmidhi“™. 


Sheikhul Islaam amesema: «Na Manabii na watu 
wema hawajaacha kumuomba Allah maslahi ya Dini 
yao, dunia yao na akhera yao, basi ni nani huyo asiye 
na haja ya kumuomba Allah aliyetukuka?! Kisha sifa 
mahsusi ya mja ni amuombe Mola wake Mlezi, na 


(1) Kwa nambari (8-3604), katika hadithi ya Anas ibnu Maalik Allah 
amridhie. 

sifa mahsusi ya Mola Мел ni amuitikie 
[anayemuomba], basi atakayedhania ya kwamba yeye 
hahitajii kumuomba Yeye [Allah] hakika atakuwa 
ametoka katika fungo Іа ша»), 


Na shani ya Manabii wa Allah ni wingi wa 
maombi katika hali zote 


57105107 у RING DEW ee 24% 
(nS ves 
{Hakika wao walikuwa wakiharakisha kutenda 


mema, na wakituomba kwa shauku na khofu. Nao 
walikuwa wakitunyenyekea} [Al-Anbiya: 90]. 


Moyo wa Zakariyya salamu zimshukie ulitamani 
mtoto, basi akamwomba Mola wake Mlezi kizazi 
chema, na akamsifu Mola wake akasema: 


é SEM LS 38 > 


(Hakika Wewe ni mwenye kusikia sana maombi} 
[Aalu Imraan: 38], kisha akasimama kuenda katika 
mihrabu yake, mara tu Malaika wanambashiria Nabii 


(1) Ar-Raddu a’la Sh-Shaadhily (uk 57). 


kutoka mgongoni mwake, juu ya uzee wa umri wake 
na udhaifu wa mifupa yake, 


Na kaumu ya Nuuh walimkabili Nabii wao kwa 
kumuasi na kumkadhibisha, 


6 pak 50055509 


{Basi akamwomba Mola wake Mlezi akasema: 
Kwa hakika mimi nimeghilibiwa, basi ninusuru!) 
[Al-Qamar: 10], basi Allah akawazamisha wote 
waliojuu ya ardhi katika mafuriko makubwa 
isipokuwa waliomfuata [Nuuh] katika waumini, 


Na Allah alitutolea kisa cha watu wa pangoni, na 
kuwa walikuwa vijana wenye Tawhidi, walijua ya 
kwamba kumwomba Allah peke yake ndio Dini 
ambayo Allah hakubali Dini nyingine kando na hiyo, 
basi wakasimama katika kaumu yao wakasema: 


Blass lS МАРЫ со» 

{Mola wetu Mlezi ni Mola Mlezi wa mbingu па 
ardhi. Hatutamwomba mwabudiwa mwengine kabisa 
badala yake. Hivyo itakuwa tumesema jambo la 
kuvuka mpaka} [Al-Kahf: 14], 


24 DUA 


Na uradi wa waumini ni maombi katika ncha 
mbili za mchana [asubuhi na jioni] na usiku wa 
mwisho, 


7333) 


Gs WF 226 SEG AI ye EY 
a. ABG - 
g Daai PAIN LG 


{Mbavu zao zinaepuka vitanda wakimwomba 
Mola wao Mlezi kwa khofu na kutumaini, na hutoa 
kutokana na tulivyo waruzuku} [As-Sajdah: 16]. 


Na kukaa na anayekithirisha kumwomba Mola 
wake Mlezi na hali yeye ni mwenye kumtakasia Allah 
amali zake; ni miongoni mwa mambo ambayo Allah 
alimuamrisha nayo Nabii wake: 


ре SAE ралы» 


{Na isubirishe nafsi yako pamoja na wanao 
muomba Mola wao Mlezi asubuhi na jioni, hali ya 
kuwa wanakusudia Uso wake} [Al-Kahf: 28]. 


DUA 25 


MANUFAA YA KUMUOMBA 
ALLAH PEKEE 


Manufaa ya Dua ni makubwa, na kheri yake ni 
yenye kuenea, hunufaika nayo waliohai na waliokufa, 
na hupata baraka zake mwenye kuomba na mwenye 
kuombewa. 

Nayo [Dua] sababu yenye kuathiri kama sababu 
nyenginezo, mja huomba kwa kadari ya Allah, na 
huitikiwa na matakwa ya Allah, basi Dua hukinga na 
balaa endapo hilo limetangulia katika elimu ya Allah, 
na huleta kheri, na huokoa kwa idhini ya Allah kutokana 
na maangamivu. 

Kwani amri hutoka kwa Allah na inarudi kwake, 
hana yeyote kati ya viumbe njia ya kuimiliki. 

Na kumwomba Allah kwa ikhlasi ni nuru 
inayomemetuka, haibakishi mshirika wala mpinzani, 
wala mshirika wala msaidizi, wala muabudiwa wala 
Mola ila Allah peke yake, na kwayo [Dua kwa ikhlasi] 
mwombaji anakuwa mja wa Mola wake, akawa ni 
mwenye kumpwekesha kwa makusudio, kuadhimisha, 
mapenzi, hofu, na matarajio, na moyo ukafungamana 
naye katika yenye kufurahisha na na yaliyo mazito, na 
ulimi ukaleta Dua katika hali ya ukunjufu na majanga. 


DUA 26 


MIONGONI MWA ALAMA ZA 
MWENYE KUMOWEKESHA MOLA 
WAKE MLEZI 


Na atakayekujua uhakika wa Tawhidi yake basi 
aangalie ni nani anawomba? Basi atakaye kuwa na 
ikhlasi katika kumwomba kwake Allah atakuwa 
amesibu Tawhidi. 


Na atakayemwomba asiyekuwa Allah atakuwa 
ameingia katika shirki, [Allah]  aliyetakasika 
amesema: 


2 


55-40-0552 А GRAN БЕСШ 1252099 
4 50% ўї БАЯ ©) 

{Na апауе muomba - pamoja na Allah - 

muabudiwa mwenginewe hana ushahidi wa hili; basi 

bila ya shaka hisabu yake iko kwa Mola wake Mlezi. 


Kwa hakika makafiri hawafanikiwi} [Al-Muminuun: 
117]. 


DUA 27 


MITUME HAWAKUMUAMRISHA 
YEYOTE KUWAOMBA WAO 


Ukamilifu na utukufu ni wa Allah peke yake, na 
ibada haisilihi kufanyiwa ila Allah, wala kuabudiwa 
hakustahiki ila kwa utukufu wake. 


Na hamna kati ya watu hata wakawa na vyeo vya 
juu kabisa anayestahiki kuombwa pasina Allah katika 
machache wala mingi. 


Aliyeshindwa kuumba kiumbe kidogo katika huu 
ulimwengu; basi hana haki ya kuabudiwa na 
kuombwa, 


KNEE ОСД О оз posse ay 


{Hakika wale mnao waomba badala ya Allah, 
hawatoumba hata nzi ijapo kuwa watajumuika kwa 
hilo} [Al-Haj: 73]. 


Na Allah ameteuwa kati ya viumbe vyake Mitume 
na akawafadhilisha juu ya wengine, na wala hamna 
kati yao aliyeshindana na Allah katika Uola, au 
aliyeamrisha kuombwa au aliyeridhia hilo, 


{Na pale Allah atakapo sema: Ewe Isa bin 
Maryamu! Ati wewe uliwaambia watu: Nifanyeni 
mimi na mama yangu kuwa ni waabudiwa kando na 
Allah? (Na Isa) atasema: Sub-hanaka, Wewe 
umetakasika! Hainifalii mimi kusema ambayo si haki 
yangu} [Al-Ma'idah:116], na walikuwa wanafikwa 
na maradhi na udhaifu, mna miongoni mwao 
waliouliwa, na miongoni mwao waliokuwa 
wagonjwa na waliofanyiwa uchawi, nao ni watu 
wanakula na kunywa, basi vipi awe muabudiwa 
ambaye hasimami ila kwa kula chakula?! 


Bali kiumbe bora zaidi Nabii wetu Muhammad 
swala na salamu za Allah zimshukie alivunjwa jino 
lake la mbele, na akapasuliwa kichwa chake”, na 
akaanguka juu ya farasi na ubavu wake ukapuruzika 
na akaswali kwa kukaa kwa athari ya kuanguka”. 


(1) Bukhari, nambari (2911), na Muslim, nambari (1790), katika 
hadithi ya Sahl ibnu Sa'd Allah amridhie. 

(2) Bukhari , nambari (689), na Muslim, nambari (411), katika hadithi 
ya Anas ibnu Maalik Allah amridhie. 


DUA 29 


KUMUOMBA ASIYEKUWA ALLAH NI 
DHAMBI KUBWA KABISA 
KATIKA ARDHI 


Kumwomba asiyekuwa Allah ni kosa kubwa, 
[Allah] aliyetukuka alimwambia Nabii wake swala na 
salamu za Allah zimshukie: 

59 2105 ob KENT NGANGA 

“-- 


s ya ai 


{Na wala usiwaombe wasio kuwa Allah ambao 
hawakufai kitu wala hawakudhuru. Ukifanya hivyo 
basi utakuwa miongoni mwa walio dhulumu} 
(Yunus: 106]. 


Na katika aina zake kubwa zaidi ni kuchukua 
wakati baina ya Allah na viumbe wake, sheikhul 
Islaam amesema: <Hakuna yeyote kati ya Manabii 
aliyewaekea waja sunnah ya kutaka maombi wala 
utetezi kutoka kwa watu wema waliokufa, na 
walioughaibuni, na Malaika, bali hili ndio chanzo cha 
shirki, kwani hakika washirikina waliwachukua kuwa 
watetezi, [Allah] aliyetukuka amesema: 

{Na wanawaabudu wasiokuwa Allah wasio wadhuru 
wala kuwanufaisha, na wanasema: Hawa ni waombezi 
wetu kwa Allah!) (Yunus: 18]»), 


Na dhambi kubwa kabisa katika ardhi ni 
kumwomba asiyekuwa Allah pamoja naye, ibnu Mas- 
ud Allah amridhie alisema: 


IG db Jag ON JU ей — FF А Jyo, bid 

«Nilisema ewe Mtume wa Allah, ni dhambi gani 
ambalo ni kubwa zaidi? Akasema: Ni umfanyie 
Allah mshirika na hali Yeye ndiye aliyekuumba», 
wameafikiana Bukhari na Muslim kuipokea”. 


Na Allah amemuonya na adhabu mwenye 
kumwomba mwengine pamoja na Allah, [Allah] 
aliyetukuka anasema: 


(1) Qa'idatun adwiimah (1/121). 
(2) Bukhari, nambari (4477), na Muslim, nambari (86). 


IN у 5,268 Ble @\ ДЇ ë 65% 

{Basi usimwombe mwingine pamoja na Allah 
kwa hilo ukawa miongoni mwa watakao adhibiwa} 
[Ash-Shu'araa: 213], ibnu Abbasi Allah amridhie 
yeye па babake amesema [akiifasiri aya hii]: 
Anawaonya wengine [wasiokuwa Mtume] anasema: 
(Wewe [ewe Muhammad] ni kiumbe mkirimiwa zaidi 
kwangu, na lau utachukua muabudiwa asiyekuwa 
Mimi hakika nitakuadhibu)”. 


Ма haikuwekwa swala, rukuu, na sijida, wala 
haikujengwa misikiti katika ardhi ila kwa ajili ya 
kuombwa Allah peke yake ndani yake, na asiombwe 
mwengine kabisa, (Allah) mwenye ushindi na 
utukufu amesema: 


4 


452 A AN 6 % ah 52 55» 


(Na hakika misikiti ni ya Allah, basi msimuombe 
yeyote pamoja na Allah} [Al-Jinn: 18]. 


(1) Tafsiiru Al-Baghawi (3/480). 


DUA 32 


MAITI HAMSIKIT ANAYEMUOMBA 


Mwenye kuomba humuomba Muumba wala 
hamuombi kiumbe mfano wake, wala haombi uokozi 
kwa anayeshirikiana naye katika ша, [Allah] mwenye 
ushindi na utukufu amesema: 


{Hakika hao mnao waomba asiyekuwa Allah ni 
waja mfano wenu nyinyi. Hebu waombeni, nao 
wakuitikieni, kama mnasema kweli} (Al-A'raf: 194]. 


Na aliye kaburini hamsikii anayemuomba hata 
akimnyanyua hadi katika cheo cha Uola, wala 
hammilikii anayemtaka uokozi chochote hata 
akimdaia sifa za muabudiwa, 

{Na hao mnao waomba badala уаКе hawamiliki 
hata ugozi wa kokwa ya tende * Mkiwaomba 


hawasikii maombi yenu; na hata wakisikia 
hawakujibuni} [Faatwir: 13-14], 


Na wafu hawana uwezo wa kunusuru nafsi zao, 
basi ni muhali wawaokoe wengine, [Allah] 
aliyetakasika amesema: 


«Әйда NG 5 GAMES cand ca OE ОЛЫ 
{Na hao mnao waomba asiye kuwa Yeye [Allah] 


hawawezi kukunusuruni, wala hawajinusuru 
wenyewe} (Al-A'raf: 197], 


DUA 34 


MUOMBAJI MAITI ANAYAKINI 
KUWA [MAITI] HASIKII 
WALA HANUFAISHI 


Mwenye kumwomba asiyekuwa Allah anayakini 
kuwa anayemwomba hasikii wala hanufaishi, [Allah] 
aliyetukuka amesema: Ibrahim alisema kuwaambia 
kaumu yake kuhusu masanamu yao: 

(Je! Yanakusikieni mnapo yata? * Au 
yanakufaeni, au yanakudhuruni? * Wakasema: Bali 
tumewakuta baba zetu wakifanya hivyo hivyo} [Ash- 
Shu'ara: 72-74]. 


Amesema ibnu Kathiir Allah amrehemu: «Yaani: 
walikiri ya kwamba masanamu yao hawafanyi 
chochote katika hayo, na hakika si mengine 
wamewaona baba zao wakifanya hivyo>?. 


(1) Tafsiiru ibni Kathiir (6/146). 


DUA 35 


HAMNA KATIKA KUMUOMBA MAITI 
ILA UCHOFU NA KUHARIBIKA 
KWA DINI 


Atakayemuomba maiti akitarajia kutoka kwake 
kupata manufaa au kukingwa na madhara; basi 
hatavuna pamoja na uharibifu wa Dini ila machofu, 
[Allah] mtukufu wa shani amesema: 


AMAG GU Blak BG AG 


(Humuomba yule ambaye bila ya shaka madhara 
yake yapo karibu zaidi kuliko nafuu yake. Kwa 
hakika huyo ni mlinzi muovu, na rafiki muovu} [Al- 
Haj: 13]. 


Na mwombaji kuwazungukia viumbe, na kutaka 
uokozi kwa waliohai na maiti; ni kuidunisha nafsi na 
kuidhalilisha, imam Ahmad Allah amrehemu 
amesema: «Ewe Allah, kama ulivouzuia uso wangu 
na kumsujudia asiyekuwa Wewe; basi ulinde na 
kumwomba asiyekuwa Wewe, na hawezi kuondoa 
madhara na kuleta manufaa ila Wewe». 


(1) Jaami'ul uluumi wal hikam (1/481). 


DUA 36 


ATAKAYEMUOMBA ASIYEKUWA 
ALLAH KATIKA KUPATA FARAJA 
YA JANGA LAKE ALLAH 
ATAMUADHIBU NA JANGA 
KUBWA ZAIDI 


Hakuna mja yeyote atakaye mwomba asiyekuwa 
Allah au moyo wake ukamgeukia asiyekuwa Allah, 
au shetani akamtia wasiwasi wa kufumana na 
asiyekuwa Mola wake Mlezi; ispokuwa atafikwa na 
shida na majanga yatakayomtambulisha ukosefu wa 
uwezo wa yule aliyemuua aliyemuomba, na 
yatakayombainishia udhaifu wake na uduni wake, 
[Allah] aliyetukuka amesema: 

(Sema: Mwaonaje ikikujieni adhabu ya Allah, au 
ikakufikieni hiyo Saa - mtamwomba asiye kuwa 
Allah, ikiwa nyinyi ni wakweli? * Bali Yeye ndiye 
mtakaye mwomba, naye atakuondoleeni mnacho 


mwombea akipenda. Na mtasahau hao mnao wafanya 
washirika wake} [Al-An'aam: 40-41]. 


Na aliyejua kupwekeka kwa Allah katika ufalme, 
na kutohitajia kwake viumbe; atakata tamaa ya kupata 
manufaa ila kutoka kwake, na matarajio yake 
yatakatika ila kumtarajia Yeye 


3558 NGL SEAN одо Gall Lest P 

{Sema: Waite mnao wadaia kuwa ni badala ya 
Allah. Hawamiliki hata uzito wa chembe katika 
mbingu wala ardhi. Wala hawana ushirika wowote 


humo. Wala Yeye hana msaidizi miongoni mwao} 
[Saba': 22]. 


DUA 38 


HALI YA ALIYEMUOMBA 
ASIYEKUWA ALLAH WAKATI 
WA KUFA 


Pindi mauti yatamfikia aliyekuwa akiabudu 
wengine pamoja na Allah atakataa aliyoyafanya: 


«АШУ АО ОЙДА ӘП 1% 


{ Ambao Malaika waliwafisha nao 
wamejidhulumu nafsi zao! Basi watasalimu amri} 
[An-Nahl: 28], yaani: watadhihirisha kuskiliza, kutii 
na kuandama wakisema: 


#8 


(waseme: Hatukuwa tukifanya uovu wowote} 
[An-Nahl: 28]. 


Na siku ya kiyama macho ya kila mtu 
yataondokewa na pazia, basi aone ajizi ya viumbe 
kwa jicho la yakini, na ashuhudie kukataa kwa wale 
waliokuwa  wakiombwa, [Allah]  aliyetakasika 
amesema: 

(mpaka watakapo wafikia wajumbe wetu 
kuwafisha, watawaambia: Wako wapi mlio kuwa 
mkiwaomba badala ya Allah? Watasema: 
Wametupotea! } (Al-A'raf: 371, yaani: 
wametuondokea, basi hatutarajii manufaa yao wala 
heri zao. 


Na atakayemwomba asiyekuwa Allah, Allah 
ataghadhibikia na amtie motoni milele, Mtume swala 
na salamu za Allah zimshukie amesema: 


ago pice (JW Joo NG д) Озо cya gE gay OL ya) 


«atakayekufa na hali anamwomba asiyekuwa 
Allah mshirika ataingia motoni», wameafikiana 
Bukhari na Muslim kuipokea™), 


(1) Bukhari , nambari (4497), na Muslim, nambari (92), katika hadithi 
ya Abdullah ibnu Mas'ud Allah amridhie. 


DUA 40 


MAPENZI YA SHETANI NI KUOMBA 
ASIYEKUWA ALLAH 


Dua ni ibada azizi, kwayo anabainika mtu wa 
Tawhidi kutokana na asiyekuwa mtu wa Tawhidi, 
nayo ni katika milango ya rahisi sana kwa shetani 
kufisidi Dini ya mja, ibnul Qayyim Allah amrehemu 
amesema: «kutaka mahitaji kutoka kwa wafu, kutaka 
uokozi kutoka kwao, na kuelekea kwao ndio chanzo 
cha shirki ya ulimwenguni». 


Na Muisilamu huukusanya moyo wake, ibada 
zake na miamala yake kwa Mola wake peke yake, na 
hutofautisha katika elimu yake, niya yake, matakwa 
yake na mapenzi yake baina ya Muumba na kiumbe, 
akatambua haki ya kila mmoja na cheo chake, wala 
hampatii mmoja wao anayostahiki mwengine. 


Basi Mola Mlezi anastahiki ibada, maombi, hofu 
na matarajio. 


Na waja wema wanastahiki mapenzi, 
kuandamwa, kuhifadhiwa heshima na kutajwa vizuri. 
[ALLA] aliyetakasika amesema: 


{Basi uelekeze uso wako sawasawa kwenye 
Dini - ndilo umbile la Allah alilowaumbia watu. 
Hapana mabadiliko katika uumbaji wa Allah. Hiyo 
ndiyo Dini iliyo nyooka sawa. Lakini watu wengi 
hawajui} [Ar-Ruum: 30]. 


DUA 42 


TAWHIDI NDIO JAMBO AZIZI ZAIDI 
ANALOLIMILIKI BINADAMU 


Jambo ghali zaidi alilopewa mja ni kumpwekesha 
Mola wake [Tawhidi], na neema adhimu zaidi ni kule 
kukita kwake juu yake hadi akutane Naye [Allah], 
kwani uchache wake unaposihi unaokoa na kukaa 
milele motoni, na ukamilifu wake unazuia kuingia 
[motoni]. 

Na anao shetani hila na shubuha anazowatoa 
kwazo waja wa Allah katika Dini yao, na hakuna 
shubuha inayomuijia mja ila mnao ndani yake lenye 
kumghuri апае, па linamlingania katika 
kuisadikisha. 

Basi anayetaka salama aichunge Tawhidi yake na 
imani yake, kwa kusoma Qur-ani na kuizingatia, na 
ajiandae kwa elimu, па aiepushe nafsi yake na 
sehemu za shubuha. 

Tunamuomba Allah elimu yenye manufaa, amali 
njema na Dua yenye ikhlasi kwa Allah. 

Na swala na salamu za Allah zimshukie Nabii 
wetu Muhammad, jamaa zake na masahaba wake 
wote. 

Soma katika kitabu hichi: 


4%» Dua ni ibada adhimu sana, muhimu kwa kila Muisilamu, na 
ikhlasi ndani yake inabainisha kiwango cha Tawhidi ya mja. 

<» Allah aliyetukuka anapenda kutoka kwa waja wake 
wamuombe kila wakati, na anambughudhi anayemuombe 
mwengine. 

%» Kumuomba Allah peke yake ni miongoni mwa sunnah za 
Mitume na njia ya mawalii wa Allah wema. 

<» Kumuomba asiyekuwa Allah miongoni mwa waliohai na 
wafu ni kumshirikisha Allah, wala muombaji hanufaiki na 
hili. 

4» Dhambi kubwa zaidi katika ardhi ni kumuomba asiyekuwa 
Allah pamoja Naye. 

4» Tawhidi ndio jambo azizi zaidi analolimiki mja, na 
atakayeshirikisha katika Dua atakuwa ameikosa Tawhidi, 

